钦定古今图书集成/明伦汇编/官常典/第011卷 > 吴
## 钦定古今图书集成/明伦汇编/官常典/第011卷 > 吴

### 大帝黄武七年春三月封子虑为建昌侯

按：《三国志吴主传》云云。

### 黄龙元年夏四月丙申即皇帝位追尊兄讨逆将军策为长沙桓王将吏皆进爵加赏

按：《三国志吴主传》云云。

### 赤乌五年立子霸为鲁王

按《三国志吴主传》：赤乌五年：“春正月，百官奏立皇后
及四王。诏曰：‘今天下未定，民物劳瘁，且有功者或未
录，饥寒者尚未恤，猥割土壤以丰子弟，崇爵位以宠
妃妾，孤甚不取。其释此议’。”秋七月，有司又奏立后及
诸王。八月，立子霸为鲁王。

### 太元二年立故太子和及子奋子休皆为王

按《三国志吴主传》：“太元二年春正月，立故太子和为
南阳王，居长沙；子奋为齐王，居武昌；子休为琅邪王，
居虎林。”按《嗣主休传》：“孙休，权第六子。太元二年正
月，封琅邪王，居虎林。四月，权薨。休弟亮承统，诸葛恪
秉政，不欲诸王在滨江兵马之地，徙休于丹阳郡。太
守李衡数以事侵休，休上书乞徙他郡，诏徙会稽。”

### 废帝太平三年秋七月封故齐王奋为章安侯九月戊午孙𬘭黜亮为会稽王

按：《三国志吴嗣主亮传》云云。

### 景帝永安元年冬十月己丑封孙皓为乌程侯皓弟德钱唐侯谦永安侯

按《三国志吴嗣主休传》云云。　按《嗣主皓传》，“孙皓，权
孙和子也。孙休立，封皓为乌程侯，遣就国。休薨，遂迎
立皓。”

### 嗣主皓元兴元年封休诸子为王

按：《三国志吴嗣主皓传》：“元兴元年十月，封休太子𩅦为豫章王，次子汝南王，次子梁王，次子陈王。”〈𩅦音弯〉

### 建衡元年立淮阳东平二王

按：《三国志吴嗣主皓传》：“建衡元年春正月，立子瑾为
太子，及淮阳东平王。”

### 凤皇二年秋九月改封淮阳为鲁东平为齐又封陈留章陵等九王凡十一王王给三千兵

按：《三国志吴嗣主皓传》云云。

### 天纪二年秋七月立成纪宣威等十一王王给三千兵

按：《三国志吴嗣主皓传》云云。

《天纪》四年春，立中山、代等十一王。

按：《三国志吴嗣主皓传》云云。